open-index/open-wikipedia-markdown huggingface dataset:
Børning 2

***Børning 2*** er en norsk spillefilm fra 2016, regissert av Hallvard Bræin og produsert av Filmkameratene. Filmen er en oppfølger til *[[Børning]]* fra 2014.

Filmen ble nominert til fire klasser under Amandaprisen 2017: beste norske kinofilm, beste visuelle effekter, beste lyddesign og folkets Amanda og to klasser under Kanonprisen 2016: beste produsent og Filmwebs Kanonpris.

I oppfølgeren *[[Børning 3]]* finner handlingen sted i Norge, Sverige, Danmark og Tyskland og ender opp med et løp rundt Nürburgring.

## Handling
Da Roy Gundersen (Anders Baasmo Christiansen) slipper ut av fengsel etter to år, for å ha deltatt i et ulovlig gatebilløp, er han fast bestemt på å få livet sitt tilbake på skinner. Han har nådd bunnen, slått konkurs, og i et forsøk på å forbedre livet sitt og være en god rollemodell for datteren Nina (Ida Husøy), begynner han å jobbe på en bensinstasjon. Når Roys gravide kjæreste arrangerer en «ute av fengsel»-fest, dukker noen av hans gamle billøpfiender opp og utfordrer han til å være med på et nytt løp.

Løpet skal starte i Fosnavåg og deretter gå gjennom Sverige og Finland før det ender opp i Murmansk. Roy nekter. Han prøver å holde seg på matta og vil heller bruke tiden sin på Nina enn å kjøre billøp. Men når Roy finner ut at Nina skal være med på løpet sammen med kjæresten sin Charlie, må han forsøke å stoppe henne. Løpet blir vilt og vanskelig og at Roys eks-kjæreste og Ninas mor Ingrid kommer og involverer seg overmyndig, gjør ikke saken noe særlig bedre for noen! Turen bærer over fjell, glatte veier og islagt vann. Det blir også en jakt mellom bilene og politiet, som gjør alt de kan for å stoppe løpet.

## Skuespillere
* Anders Baasmo Christiansen som Roy Gundersen
* Ida Husøy som Nina
* Otto Jespersen som Nybakken
* Sven Nordin som Doffen
* Jenny Skavlan som Sylvia
* Henrik Mestad som Philip Mørk
* Marie Blokhus som Ingrid Lykke
* Jonas Hoff Oftebro som Charley
* Vegar Hoel som Kayser
* Lise Karlsnes som Madeleine
* Robert Skjærstad som Arne Roger
* Stig Frode Henriksen som Petter'n
* Mikkel Gaup som Mikkel
* Ravdeep Singh Bajwa som Fabian
* Jade Francis Haj som Fredrik
* Arthur Berning som Kenneth
* Lisa Uhlen Ryssevik som Thea
* Emil Lystvedt Berntsen som Tommy
* Fredrik Skogsrud som Tor Erik
* Anders Rydning som Paul
* Thomas Ryste som Kjell "Kjellen" Bigset
* Tori-Lena Eikanger som Gerd
* Simon Norrthon som Stefan
* Kristo Salminen som finsk politimann
* Mats Mogeland som fengselsbetjent

## Oppfølgere
* 2020: *[[Børning 3]]*
En fjerde film er planlagt, manuset er ferdigskrevet, per november 2025 har den ikke nådd produksjonsstadiet.

## Se også
* ''Børning'' (filmserie)

## Referanser


## Eksterne lenker
*
Karakoyunlu

**Karakoyunlu** er en by med 13 686 innbyggere (2015) i den tyrkiske provinsen Iğdır. Den ligger nord for Iğdır og sør for Armenia.

## Referanser
Gullstikka 2012

**Gullstikka 2012** var den ellevte Gullstikka-utdelingen og ble arrangert 15. mars 2013.

## Vinnere

## Referanser
Tuzluca

**Tuzluca** er en by med 23 550 innbyggere (2015) i den tyrkiske provinsen Iğdır. Den ligger nord for Ağrı, Taşlıçay og Doğubeyazıt; sør for Digor og Kağızman, og vest for Iğdır.

## Referanser


## Eksterne lenker
*
Charles Davis

**Charles «Chaz» Davis** (født 21. september 1993 i Worchester i Massachusetts) er en funksjonshemmet friidrettsutøver fra USA, som konkurrerer i klassen T12, som er én av klassene for synshemmede. Hans fremste internasjonale meritt er 2.-plass på 5000 meter fra Parapanamerikanske leker 2015 i Toronto. 

## Bakgrunn
Han begynte å miste synet i 2011, da han fikk Lebers hereditære (arvelige) optikus nevropati (LHON). Han drev da med terrengløp, men måtte etterhvert slutte med dette. Synet ble gradvis dårligere de neste årene, og han greier i dag å løpe på bane fordi han greier å se kontrasten mellom de hvite strekene på friidrettsbanen fra selve banen. Han skimter også konkurrentene dersom de er ca. 30 cm unna. Han ble overtalt til å løpe Grafton Gazebo 5 Mile Race våren 2014, der deler av inntektene gikk til forskning på LHON, og fikk da igjen motivasjonen til å konkurrere. Han begynte å konkurrere internasjonalt innen para-friidrett i 2015. 

## Idrettskarriere
;2015
Ved USA-mesterskapet i para-friidrett 2015 vant han 5000 meter, på tiden 16:09,71. Han slo Matthew Rodjom med nesten et minutt. Han ble tatt ut til å delta ved Parapanamerikanske leker 2015 i Toronto, der han kom på 2.-plass, kun slått av brasilianske Jacques Yeltsin Ortega. Han satte her ny personlig rekord på 15:48,87.

;2016
Han vant både 1500 og 5000 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett. Han ble dermed tatt ut til Paralympiske sommerleker 2016 i Rio de Janeiro. Der kom han på 10.-plass på 1500 meter, med ny personlig rekord på 3:58,28. Han satte også personlig rekord på 5000 meter, med 15:15,86, og endte der på 8.-plass.

## Referanser


## Eksterne lenker
*  IPC - Charles Davis
*  Team USA - Charles Davis
*  Rio 2016 - Chaz Davis
Kongressen danser

***Kongressen danser*** (originaltittel: *Der Kongreß tanzt*) er en tysk filmkomedie og operettefilm fra 1931.

Filmen ble samtidig innspilt i en fransk-språklig og engelsk-språklig versjon.

## Handling
Der Kongress tanzt finner sted under Wienerkongressen, som fant sted i 1814 og 1815 etter Napoleonskrigene. Russlands tsar Alexander reiser inkognito blant innbyggerne sin, i tradisjonen til sin forfar Peter den store. I den forbindelse kommer han over en vittig og sjarmerende selger, den unge Christel Weinzinger. Hun forsøker å annonsere for virksomheten sin, ved å kaste blomster med et visittkort i hver vogn som kjører forbi.

Etter hvert som historien utfolder seg, blir Christel anklaget for et attentat. Straffen frafalles imidlertid kort tid senere, og Christel er igjen fri. Tsaren, etter å ha blitt forelsket i Christel, bruker visittkortet for å besøke henne i virksomheten hennes. En romanse utvikler seg, med prins Metternich og hans hær av spioner har til hensikt å bruke denne situasjonen til å fremme deres egen agenda.

Forholdet deres kolliderer imidlertid med Pepi, sekretæren hans, som også er forelsket i Christel. Når Christel forteller vennene sine om romantikken, tror de naturligvis ikke på henne. Først når tsaren kommer med en fantastisk vogn for å hente henne, tror alle vennene hennes på Christel. Men romantikken blir avsluttet når Napoléon Bonaparte kommer seg vekk fra øya Elba, og begynner å marsjere mot Paris.

## Medvirkende
* Lilian Harvey: Christel Weinzinger
* Willy Fritsch: Zar Alexander von Russland / Uralsky
* Otto Wallburg: Bibikoff, sein Adjutant
* Conrad Veidt: Fürst Metternich
* Carl-Heinz Schroth: Pepi, sein Sekretär
* Lil Dagover: Herzogin
* Alfred Abel: König von Sachsen
* Adele Sandrock: Fürstin
* Paul Hörbiger: Heurigensänger
* Julius Falkenstein: Finanzminister
* Margarete Kupfer: Gräfin

## Musikk i filmen
* *Das gibt's nur einmal, das kommt nie wieder * (sunget av Lilian Harvey)
* *Das muss ein Stueck vom Himmel sein, Wien und der Wein* (sunget av Paul Hörbiger)

Alle sanger komponert av Werner R. Heymann med tekster av Robert Gilbert

## Referanser


## Eksterne lenker
*
EVA Air

**EVA Air** () er et taiwansk internasjonalt flyselskap basert i Taiwan Taoyuan internasjonale lufthavn utenfor Taipei, med passasjer- og fraktflyvninger til mer enn 40 internasjonale destinasjoner i Asia, Australia, Europa og Nord-Amerika. EVA Air er i det vesentlige privateid og har et fullt ut internasjonalt rutenett. Det er Taiwans nest største flyselskap.

## Referanser


## Eksterne lenker
WPS Office

**WPS Office** er en kontorpakke utviklet av Kingsoft i Zuhai, Kina. De tilbyr en fri utgave (uten vannmerke fra 2016) og en profesjonell utgave som er abonnentbasert. Kontorpakken består av tre hovedeler: WPS Writer, WPS Presentation og WPS Spreadsheet. WPS er en forkortelse av delenes forbokstav. WPS Office blir utgitt på flere platformer som Windows, iOS, Android og Linux. Den er tilgjengelig på flere språk og kan åpne og redigere filer fra Microsofts Office pakke.

## Referanser
Anna Hutchison

**Anna Hutchison** (født 8. februar 1986 i Auckland i New Zealand) er en newzealandsk skuespiller.

Hutchison er best kjent for rollene som Delphi Greenlaw i såpeserien *[[Shortland Street]]* (2002–04), Lily Chilman i ungdomsserien *[[Power Rangers Jungle Fury]]* (2008), Allison Dine i ** (2009),  Amy Smart i *[[Go Girls]]* (2009–12), Laeta i *[[Spartacus (TV-serie)|Spartacus: War of the Damned]]* (2013) og Sasha o *[[Anger Management (TV-serie)|Anger Management]]* (2013–14).

Skuespilleren hadde sin spillefilmdebut i rollen som Jules Louden i skrekkfilmen *[[The Cabin in the Woods]]* (2012). Filmen handler om en gruppe studenter som under et opphold på en hytte i skogen blir angrepet av fjernstyrte zombier.

## Filmografi
### Filmer

### Fjernsyn

## Referanser


## Eksterne lenker
Mario Castoldi

**Mario Castoldi** (født 26. februar 1888, død 31. mai 1968) var en italiensk flyingeniør og konstruktør.

## Biografi
Mario ble født i Zibido-San Giacomo (provinsen Milano), Castoldi og arbeidet ved det eksperimentelle sentrum for italiensk miltær luftfart ved Montecelio, ikke langt fra Roma.

I 1922 flyttet han til Macchi Aeronautica der han ble kjent for å konstruere en serie med sjøfly som satte fartsrekorder. Hans første vinnerfly var Macchi M. 39 sjøfly. Den ble konstruert  i 1925-26 for å konkurrere om Schneider-troféet i 1926. Det var(som alle Macchi fly fra denne tid) drevet av en Fiat-motor og nådde en toppfart på 396 km/t og vant konkurransen det året.

I de neste fire årene utviklet Castoldi flere sjøfly for konkurranse ( 52 M., M. 52R, og M. 67) som deltok i Schneiderløpet,men Tapte mot de britiske  Supermarine S.5, og Supermarine S.6. Castoldis mest berømte fly var Macchi M. C. 72 (utviklet over tre år fra 1931 til 1933). Først håpet Castoldi at dette flyet ville delta og vinne Schneiderløpet i 1931, men flyet ble ikke ferdig i tide for konkurransen (vinneren ble det Britiske Supermarine S. 6B). Som følge  av tre strake seire for britene var, Schneiderløpene over.

Men utviklingen av M. C. 72 fortsatte. Den anerkjente publikasjonen Jane's hevder at den italienske diktatoren Benito Mussolini personlig støttet M. C. 72 programmet (mest sannsynlig som en del av sin innsats for å få internasjonal prestisje for Italia). Til tross for mange tilbakeslag, herunder dødsfall av to test-piloter som fløy flyet, fortsatte prosjektet, og flyet ble raskere. I april 1933 lykkes piloten Francesco Agello i å sette fartsrekord for et sjøfly med en hastighet på 684 km/t. Likevel fortsatte arbeidet med å forbedre flyets hastighet  som konstruktørene håpet ville kunne overstige en hastighet på 700 km/t. Etter et og et halvt år ble denne bragden gjennomført da Agello, flyr tre runder  i M. C. 72 og oppnådde en gjennomsnittshastighet på 709 km/t den 23. oktober 1934. Denne verdensrekorden stod i fem år – men som for rekord for sjøfly med stempel-motor er den aldri blitt slått.

Etter M. C. 72 arbeidets Castoldi med konstruksjon av italienske jagerfly. Han ble imidlertid hindret på grunn av at Fiat ikke kunne bygge kraftigere motorer. Senere måtte Mario Castoldi stole på tyske motorer. Castoldi var ansvarlig for utformingen av en rekke militære jagerfly som dannet bærebjelken det  i italienske flyvåpens jagerfly i Andre verdenskrig,  spesielt C. 200, C. 202 og Macchi C. 205.

I 1945 trakk Castoldi seg tilbake til eget liv. Han døde i Trezzano sul Naviglio i 1968.
Trondheim–Orkladal Billag

**Trondheim–Orkladal Billag** A/S (TOB) ble stiftet i 1918 under navnet A/S Orkla Autotrafik. Navnendringen skjedde i 1929 da selskapet skulle satse mer på rutebilkjøring til Trondheim.

## Virksomhet
Selskapets hovedrute var i alle år Berkåk–Meldal–Løkken–Fannrem–Orkanger–Trondheim.

Etter en forhandlingsperiode over flere måneder ble TOB 15. oktober 1973 overtatt av Hemne og Vinje Billag. Det nye selskapet tok navnet Hemne Orkladal Billag (HOB).

Ved overtakelsen i 1973 hadde TOB 76 ansatte.

## Referanser
Färnebofjärden

**Färnebofjärden** er en innsjø ï Sandviken kommune helt sør i Gävleborgs län, og Heby kommune i Upplands län i Sverige. Det er mange øyer i Färnebofjärden, og det meste av sjøen med landområdene omkring inngår i Färnebofjärden nasjonalpark.

Innsjøen får tilførsel primært fra Dalälven i vest. Dalälven fortsetter mot øst gjennom Gysinge til Hedesundafjärden. Det samlede nedbørsfeltet utgjør 27 985 kvadratkilometer, hvorav 71 % er skog, 7,5 % er myr og 6,5 % er vannflater.

Det er påvist mange fiskeslag i Färnebofjärden, blant annet abbor, gjedde og gjørs.

## Referanser
VM i landeveissykling 2016 – Mennenes lagtempo

**Mennenes lagtempo under [[VM i landeveissykling 2016]]** gikk over 40 km søndag 9. oktober.

## Boikott
10. august ble det annonsert at WorldTour-lagene ville boikotte lagtemporittet i protest mot utvidelsene av WorldTour-kalenderen for 2017. Én måned senere bestemte UCI at det ikke skulle deles ut WorldTour-poeng, og deltakelsen skulle være frivillig, og kom til enighet med ti av WorldTour-lagene om at de skulle delta.

## Resultater

## Referanser


## Eksterne lenker
* 
* Offisiell resultatside
Liste over filmpriser og prisnominasjoner tildelt Spotlight

**Liste over filmpriser og prisnominasjoner tildelt ''Spotlight*** omfatter tildelinger av og nominasjoner til elleve filmpriser og to festivalpriser.

*Spotlight* er en [[USA|amerikansk]] [[Biografisk film|biografisk]] [[dramafilm]] fra [[filmåret 2015|2015]]. Filmen er regissert av [[Thomas McCarthy|Tom McCarthy]] og skrevet av McCarthy og [[Josh Singer]]. [[Mark Ruffalo]], [[Michael Keaton]], [[Rachel McAdams]], [[Liev Schreiber]], [[John Slattery]], [[Stanley Tucci]], [[Brian d'Arcy James]] og [[Billy Crudup]] spiller hovedrollene. Den hadde verdenspremière på [[filmfestivalen i Venezia]] 3. september 2015 og kinopremière i Norge 11. mars 2016. Den ble en publikumssuksess med en totalomsetning på cirka 88 millioner dollar i billettinntekter. Den gjorde det også godt blant kritikere; dette gjenspeiles i at filmen har fått 97 % på [[Rotten Tomatoes]].

*Spotlight* vant to [[Oscar|Oscar-priser]] for [[Oscar for beste film|beste film]] og [[Oscar for beste originalmanus|beste originalmanus]] (McCarthy og Singer) og ble nominert i ytterligere fire kategorier: [[Oscar for beste regi|beste regi]] (McCarthy), [[Oscar for beste mannlige birolle|beste mannlige birolle]] (Ruffalo), [[Oscar for beste kvinnelige birolle|beste kvinnelige birolle]] (McAdams) og [[Oscar for beste klipping|beste klipping]] ([[Tom McArdle]]). Den ble nominert til tre [[Golden Globe]]-priser for beste dramafilm, beste regi og beste manus. Filmen ble foruten dette nominert til tre [[British Academy Film Awards]] («BAFTA-priser») og vant én for manuset. Den vant tre [[Critics' Choice Movie Awards]] for beste film, beste ensemble og beste originalmanus. Skuespillerne i filmen vant en [[Screen Actors Guild Award]] for beste ensemble, mens McAdams ble nominert til beste kvinnelige birolle. [[Det amerikanske filminstituttet]] kåret i tillegg *Spotlight* til en av filmårets ti beste filmer.

== Liste ==


== Fotnoter ==

<references group="lower-alpha"/>

== Referanser ==
<references />

== Eksterne lenker ==
* [http://www.imdb.com/title/tt1895587/awards Priser tildelt *Spotlight''] på Internet Movie Database
Kristen Connolly

**Kristen Nora Connolly** (født 12. juli 1980 i Montclair i New Jersey) er en amerikansk skuespiller.

Connolly har spilt i filmene *[[Mona Lisa Smile]]*, *[[Meet Dave]]* og *[[The Happening]]*, samt såpeoperaene *[[Guiding Light]]* og *[[As the World Turns]]*. Gjennombruddet kom i rollen som Dana i skrekkfilmen *[[The Cabin in the Woods]]* fra 2012. Filmen handler om en gruppe studenter som under et opphold på en hytte i skogen blir angrepet av fjernstyrte zombier. Det året spilte hun også i skrekkfilmen *[[The Bay]]*.

I 2013 fikk hun rollen som Christina Gallagher i Netflix-serien *[[House of Cards (USA)|House of Cards]]*, og hun spilte Bess Houdini i miniserien *Houdini* mot blant andre Adrien Brody. Siden 2015 har hun hatt hovedrollen i dramaserien *[[Zoo (TV-serie)|Zoo]]*. I 2014 spilte hun Petra Anderson i dramathrilleren *[[A Good Marriage (film)|A Good Marriage]]* basert på Stephen Kings kortroman.

## Filmografi
### Filmer

### Fjernsyn

## Referanser


## Eksterne lenker
Telegrafgränd

**Telegrafgränd** er et smug i Gamla stan i Stockholm. Det fikk sitt nåværende navn i 1876 etter Stockholms telegrafstation som ble oppført i 1869 i Æolus-kvartalet.

Smuget hadde mange forskjellige navn opp gjennom årene. I 1502 var det et smug i den middelalderske bydelen Våmbefjärdingen og hadde navnet *Lindhwidz grend* etter en skipper Lindvid. I 1689 omtales smuget som *Salt Compagnie gränden* (Saltkompanigränden) etter det pakkhuset, Saltkompaniets hus, som Västerviks skeppskompani (også kalt *Stora Saltkompaniet*) fikk oppført i 1647 i Æolus-kvartalet mot Skeppsbron.

I forbindelse med at Stockholms telegrafstation ble bygd krevde noen forretningsdrivende i området at smuget skulle kalles «Telegrafgränd», de ansåg at ordet «Saltkompanigränd» var *«lång, tung att uttala samt svårt att bibehålla i minnet»*, dessuten kunne det forveksles med *Saltmästaregränden* (nåværende Gåsgränd). Stockholms bystyre hadde ingen innvendinger mot forslaget. I 1953 gjorde *Hembygdsföreningen Gamla stan* et mislykket forsøk på å gjenopplive navnet «Saltkompanigränd».

## Se også
*Gater og torg i Gamla stan

## Referanser


## Litteratur
* Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*
Gausdal Bilselskap

**Gausdal Bilselskap** A/S (GB) var et rutebilselskap med hovedsete i Lillehammer, tidligere i Fåberg. Selskapet ble stiftet 14. februar 1917. Det skulle være fokus på gods- og persontrafikk i Gausdalsbygdene.

## Virksomheten

Historisk oversikt: 
*1923: GB starter med kjøring av post.
*1934: GB starter samarbeid med NSB.
*1947: GB bygger nytt verksted på Fåberg.
*1951: GB bygger nytt verksted og garasjeanlegg på Fåberg.
*1955: GB tar i bruk Norges første og største semitrailer og tilbyr lastebiltransport til og fra Oslo-området.
*1958: GB kjøper bilrutene i Skåbu. GB tilbyr nå bussruter i hele Gudbrandsdalen.
*1959: GB begynner å kjøre motordrivstoff til Lillehammer og Gudbrandsdalen, og tar i bruk Norges største tankbil.
*1960: GB tar initiativet til bygging av Lillehammer busstasjon.
*1961: GB starter produksjon av grusmasser på Jørstadmoen.
*1966: GB er den første aktøren i landet som tilbyr langtidsutleie av lastebiler. 
*1971: GB etablerer seg i Oslo med sikte på økt godstrafikk, og begynner med kjøring av melk i tankbil.
*1978: GB hadde dette året 171 heltidsansatte, 48 busser, 165 lastebiler, 46 tilhengere, 30 kombinert gods- og personvogner og ni andre vogner.
*1979: GB innvier nytt hovedverksted i Lillehammer, og begynner med avfallstransport i containerbiler.

## Avslutning
Litra AS etableres 1. november etter en sammenslutning av Gausdal Bilselskap A/S og Lillehammer-Ringsaker Bilruter A/S. Virksomheten samles på Bæla nord for Lillehammer sentrum. Det var på anlegget som Gausdal Bilselskap hadde bygd og åpnet i 1979.

## Referanser
Fran Kranz

**Francis Elliott «Fran» Kranz** (født 13. juli 1981 i Los Angeles i California) er en amerikansk skuespiller. Han er best kjent for rollen som Topher Brink i science fiction-serien *[[Dollhouse]]*. Han har også hatt større roller i filmene *[[The Cabin in the Woods]]* og *[[Much Ado About Nothing (film)|Much Ado About Nothing]]*. Kranz har spilt i *[[En handelsreisendes død]]* og *[[You Can't Take It with You]]*, begge på Broadway.

## Biografi
Kranz ble født og oppvokst i Los Angeles i California. Han begynte å spille i teater fra tredje og fjerde klasse og visste fra ung alder at han ville bli skuespiller. Han ble uteksaminert fra Harvard-Westlake School i 1999 og senere fra Yale University i 2004. På Yale var han medlem av improgruppen The Ex!t Players.

I 2015 ble Kranz gift med skuespilleren Spencer Margaret Richmond, datter av Jaclyn Smith og Tony Richmond.

## Filmografi
### Filmer

### Fjernsyn

### Broadway-stykker

## Referanser


## Eksterne lenker
Ragnar Wold

**Ragnar Wold** (født 1. september 1921, død 11. juli 2007) var en norsk politiker (Sosialistisk Folkeparti), fagforeningsmann og journalist.

Wold var aktiv i kretsen rundt avisen Orientering, og en av anførerne i prosessen som førte til dannelsen av Sosialistisk Folkeparti i april 1961. Han var nestformann for SF fra 1961 til 1966, og andre vararepresentant til Stortinget 1965&ndash;1969.. Han var formann i Oslo SF på 70-tallet, og medarbeider i Orientering fra 1971.

## Referanser


## Kilder
* 

## Eksterne lenker
*
Johannes Furre

**Johannes Martin Johannesen Furre** (født 2. februar 1849, død 1. april 1913) var en norsk gårdbruker og politiker fra Fister kommune (nå Hjelmeland) i Ryfylke. Han var innvalgt fra Stavanger Amt for Moderate Venstre til Stortinget 1898 - 1900.

Han var bestefar til Berge Furre.

## Referanser


## Eksterne lenker
*
Tanna (film)

***Tanna*** er en australsk-vanuatisk dramafilm fra 2015 som foregår blant et tradisjonelt stammefolk på øya Tanna i Vanuatu i det sørlige Stillehavet. Filmen er regissert av Martin Butler og Bentley Dean, og vant to priser ved filmfestivalen i Venezia. 

## Handling
Filmen er basert på den sanne historien om hvordan et ungt par fra en av yakel-naturfolkets stammer trosset gamle tradisjoner for i stedet å følge sine hjerter. Den unge jenta *Wawa* og høvdingens barnebarn *Dain* er forelsket i hverandre. For å skape fred med en annen yakel-stamme, loves Wawa vekk som en del av den innbyrdes fredsavtale. Det forelskede paret ser seg derfor tvunget til å flykte for å være sammen. Under flukten jages de av fiendtlige krigere som vil straffe dem, samtidig som deres ulydighet er tett på å utløse krig mellom stammesamfunnene.  

Alle medvirkende er utrente lokale folk fra yakel-stammen, og Tanna er den første spillefilm utelukkende opptatt på stillehavsøystaten Vanuatu.

## Skuespillere
* Marie Wawa som Wawa
* Mungau Dain som Dain
* Marceline Rofit som Selin
* Charlie Kahla som Charlie
* Lingai Kowia som far
* Linette Yowayin som mor
* Albi Nangia som bestefar
* Dadwa Mungau som bestemor

## Referanser


## Eksterne lenker
*
Nicolai Jenssen

**Jens Nicolai Jenssen** (født 14. desember 1792 i Trondhjem, død 29. august 1867 samme sted) var en norsk kjøpmann, ordfører og stortingsrepresentant fra Trondheim. 

## Bakgrunn

Nicolai Jenssen var sønn av kjøpmann Matz Jenssen (1760–1813) og Anna Schjelderup Dorenfeldt (1763–1846). Han fikk handelsutdannelse i England. Broren Anthon P. Jenssen eide Vinje bruk i Mosvik fra 1820, og var ordfører i Ytterøy 1838–39 og 1844–47. Den yngste broren Lauritz Dorenfeldt Jenssen (1801–1859) eide Ranheim gård og var ordfører i Strinda.

## Forretningsmann
Han trådte inn i familiefirmaet Jenssen & Co. sammen med broren Hans Peter Jenssen. Firmaet importerte kolonialvarer og eksporterte trelast, fisk og metaller. I tillegg drev det skipsverft og bankvirksomhet. 

Jenssen kjøpte også opp store jordeiendommer: Tangen bruk, Stjørdalsgodset, Forbygdgodset, Mostadmark jernverk og Verdalsgodset. I 1835 trådte han ut av fellesfirmaet og grunnla i 1839 sitt eget firma.

Jenssen var medlem av direksjonen for Norges Bank. Han var Trondheims ordfører fra 1847 til 1848, og deltok på Stortinget i 1833, 1836, 1842, 1845 og 1854.

### «Jenssen-saken»
På 1850-tallet ble skogressursene i statsallmenningene undersøkt. Gjennom forstmennenes innberetninger ble det kjent at statens skoger var blitt svært utarmet gjennom tyvhogst. I folkemeningen rettet mistanken seg snart mot Jenssen, eier av Værdalsbruket, som grenset opp mot flere av statsalmenningene. Jenssen ble påstått å ha kjøpt ulovlig hogd tømmer.

Regjeringen nedsatte en kommisjon som skulle undersøke saken, og 26. mars 1863 dømte denne kommisjonen Jenssen til fengsel i 30 dager. Jenssen anket saken straks til Høyesterett og fikk den kjente advokaten Bernhard Dunker til forsvarer.

Saken ble behandlet i mai 1865. Dunker forsøkte å tilbakevise alle tiltalepunktene ved å vise at hele saken var bygget på sladder og løse antakelser. Han vektla også at Jenssen ikke hadde vært involvert i driften av eiendommen, som var overlatt til fullmektigen Dahl. Ved dom av 26. mai 1865 ble Jenssen frifunnet på alle punkter, og det ble bestemt at saksomkostningene skulle dekkes av staten.

## Referanser


## Litteratur
* Einar Østvedt: *Bernhard Dunker*. Oslo: Gyldendal, 1940

## Eksterne lenker
* 
*
Skeppar Karls gränd

**Skeppar Karls gränd** er et smug i den østre delen av Gamla stan i Stockholm, som går fra Österlånggatan til Skeppsbron.

Navnet finnes allerede i 1564 som *Skepper Karls grändh* etter en skipper Karl som eide et hus i dette smuget i 1564. Gamla stans østre bymur gikk tvers gjennom smuget og et av tårnene ble i  1581 kalt for *Skeppar Karls torn*. I Skeppar Karls gränd, nede ved Skeppsbron ligger  Wittmarckska huset fra 1652 og Sjöfartshuset fra 1670.

## Se også
* Gater og torg i Gamla stan

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*
Bernt A. Nissen

**Bernt August Nissen** (født 18. juli 1892 på Årnes, død 1970) var  en norsk journalist.

Nissen var *[[cand. philol.]]* og begynte som utenriksmedarbeider i *[[Verdens Gang (1868–1923)|Verdens Gang]]* i 1918. Fra 1921 til 1922 var han avisens korrespondent i Paris, før han i 1922 ble journalist i *[[Stavanger Aftenblad]]*. Fra 1923 var han ansatt i *[[Dagbladet]]*, fra 1928 som politisk redaktør. Fra 1931 var han leder for Statens filmkontroll, og i 1947 ble han formann i Statens filmråd.

Nissen skrev flere fremstillinger av nyere norsk historie: *1905* (1930), et bidrag til *Venstres historie* (1934), *1814* (1945) og var medarbeider i *[[Vårt folks historie]]*. I 1957 utga han en biografi om statsminister Gunnar Knudsen.

## Referanser


## Litteratur
* *Pressefolk*. Oslo: Norsk presseforbund, 1950
Arnold og Bach

**Arnold und Bach** var det felles kunstnernavnet til den tyske forfatterduoen  Franz Arnold og Ernst Bach.

Arnold var komiker og skuespiller, Bach instruktør og dramatiker. Sammen skrev de en rekke humoresker og enaktere som alle ble regissert av Bach.

Best kjent er de for forviklingskomedien *[[Den spanske flue]]*.

De to traff hverandre mellom 1907 og 1909 ved Friedrich-Wilhelmstädtischen Theater i Berlin. Etter 1. verdenskrig tiltro Bach som direktør ved München Volkstheater. Arnold hadde ansvaret for ulike scener i Berlin og tok seg av markedsføringen av det felles forfatterskapet. Det kreative arbeidet fant sted under møter i Garmisch eller Starnberger See. Samarbeidet opphørte ved Bachs død i 1929.

## Litteratur
*
1. divisjon ishockey for menn 2016/17

**[[1. divisjon ishockey for menn]] 2016/17** var det nest øverste nivået i norsk ishockey sesongen 2016-17. Ligaen startet 21. september 2016 og ble avsluttet 26. februar 2017.

## Tabellen

## Kvalifisering til [[GET-ligaen 2017/18]]

## Kvalifisering til [[1. divisjon ishockey for menn 2017/18|1. divisjon 2017/18]]

## Se også
* NM i ishockey 2017
* GET-ligaen 2016/17
* 2. divisjon ishockey for menn 2016/17

## Referanser


## Eksterne lenker
*
Tåkern

**Tåkern** er en innsjø nær Vättern helt vest i Östergötlands län i Sverige. Sjøen dekker i dag et areal på 44 kvadratkilometer. Innsjøen ligger i et meget flatt terreng, og dekket tidligere et større areal. I 1842-44 ble vannstanden senket om lag 1,7 meter, noe som gjorde at 1700 dekar nytt åkerland ble vunnet. Det er imidlertid fortsatt mye våtmark langs breddene, med et svært rikt fugleliv. Sjøen med breddene er derfor vernet som Tåkern naturreservat og Ramsar-område.

Ved Glänås på sjøens sørside er det bygget et besøks- og informasjonssentrum, såkalt «naturum». Naturum er registrert varemerke for Naturvårdsverket.

Innsjøens samlede nedbørsfelt utgjør knapt 390 kvadratkilometer, hvorav nær 40 % er jordbruksareal og 37 % er skog. Utløpet er i nord gjennom Tåkerns kanal til Mjölnaån og Vättern ved Vadstena.

## Referanser
Jean-Marc Nattier

**Jean-Marc Nattier** (født 17. mars 1685 i Parisv død 7. november 1766 samme sted) var en fransk rokokkomaler av portrett og landskap. Han er særlig kjent for kvinneportretter.

## Liv og virke
### Bakgrunn
Jean-Marc Nattier var sønn av portrettmaleren Marc Nattier og av miniatyrmaleren Marie Courtois. Selv ble han opplært opp av faren og en morbror, allerefe 18 år gammrl ble han opptatt i det franske kunstakademi. 25 år gammel ble han viden kjent for å ha laget tegningene til noen populære kobberstikk.

### Prominent maler
I 1715 reiste han til Amsterdam og møtte tsar Peter den store, og malte portretter av flerer av hoffolkene. Han malte tsarinaen i Haag og tsaren i Paris. På tsarens oppdrag malte han også en fremstilling av slaget ved Poltava. Et tilbud fra tsaren om å bli med til Russland takket han nei til. Det satte tsaren lite pris på, og lot være å betale for portrettene av seg og gemalinnen.

De neste årene arbeidet Nattier også med landskapsmaleri. I 1720 ble han en av dem som gikk dundrende konkurs etter den økonomiske statskollapsen i Frankrike da John Laws banksystem spilte falitt.

Dermed måtte han konsentrere seg om det langt mer lukrative portrettmaleriet. Han ble offisielle portrettist for familien d'Orléans og i 1748 portrettmaler ved kong Ludvig XVs hoff. Gjennom flere tiår var han portrettmaler for den franske elite, med kongefamilien på toppen.

Litt eller litt vakte han til live igjen en gammel sjanger, nemlig det allegoriske portrett. Der innsatte han en levende person som han portretterte i en guddom fra Olympen eller som en rent allegorisk skikkelse. Denne formen for portrett tiltalte kong Ludvig XIs hoffdamer, blant annet fordi den tillot at eventuelle uskjønnheter hos modellen på upåfallende vis rett og slett kunne utelates. Slik ble han samtidig oppfinneren av det såkalte *portrait histoiré*. Et godt eksempel er hans portrett av den kongelige maitresse Madame de Pompadour som Diana.

Nattier er kjent for sine forfinede, men godt gjenkjennelige portretter av unge kvinner, samt for å ha skapt mote med å benytte en klassisk bakgrunn i portrettene. Hans maleri har et følsomt og vart uttrykk, med en forkjerligghet for blåaktige fargetoner. Han utmerket seg som en meister i å gjengi glansen i forskjellige typer av tøyer.

Malerier av Nattier henger blant annet i Eremitasjen i St. Petersburg, Louvre, Versailles, Wallace Collection i London og Condémuseet i Chantilly.

## Litteratur
*''Nattier: Jean-Marc Nattier'' Masters in Art: A Series of Illustrated Monographs: Issued Monthly; June, 1902, Part 30, Vol. 3, (Bates & Guild Co., Boston)

## Referanser


## Eksterne lenker
*
Pokémon Channel

***Pokémon Channel*** (japansk:  **) er et videospill utviklet av Ambrella og utgitt av Nintendo til GameCube i 2003. Målet i spillet er å hjelpe Professor Oak å forbedre og promotere TV-kanalen hans ved å se på sendinger sammen med en Pikachu. Spillet er en oppfølger til Nintendo 64-spillet *[[Hey You, Pikachu!]]*

## Handling
Spillet åpnes med en gruppe Magnemite - magnet-lignende Pokémon som kan levitere - som leverer en TV til spillerens hjem. Etter å ha slått på TV-en, ser det ut til at professor Oak ber spilleren om hjelp. Oak har funnet på et nytt TV-nettverk for trenere og deres Pokémon å glede seg over, og han ønsker at spilleren skal fungere som en beta-tester. Professoren får dem til å se en episode av en anime som kalles for «Pichu Brothers in Party Panic!» og introduserer deretter spillets grunnleggende funksjoner.

Spilleren hører deretter en Pokémon gråte utenfor, som viser seg å tilhøre en Pikachu og to andre skapninger: reptilen Treecko og Torchic - en fugl. Oak bestemmer seg for å la Pikachu være en annen beta-tester. Etter å ha gjennomført noen få oppgaver, går spilleren tilbake til Oak, og professoren bemerker at Pikachu har oppført seg bemerkelsesverdig bra.

Men den overspente Pikachu bruker sitt Thunderbolt-angrep på fjernsynet, og ødelegger hele apparatet. Når erstatningen for TV-apparatet ankommer neste morgen, bemerker professoren at spillerens seertall har gitt liv til hele nettverket. Den tredje dagen åpner med Pikachu sovende i et skap, og Oak uttrykker glede over Pokémons voksende tilknytning for spilleren. Ettersom dagene går fortsetter Oak å rose spillerens investering i nettverket, noe som har blitt en stor suksess.

## Eksterne lenker
*
Jim Arve Røssevoll

**Jim Arve Røssevoll** (født 1972) er en norsk lokalpolitiker som representerer Arbeiderpartiet. Han var ordfører i Sula kommune i Møre og Romsdal fra 2015 til 2023.

## Referanser
Arthur Sundt

**Arthur Sundt** (1899–1971) var en norsk høyesterettsadvokat og Venstre-politiker fra Bergen. Han var stortingsrepresentant for Bergen i to separate perioder 1945–1949 og 1954–1957. 

Han var sønn av skipsfører Søren Gabriel Schiøtz Sundt og Johanne Johannessen. Han giftet seg i 1933 med Gjertrud Reimers, datter av verkseier Henrik Reimers. Sundts søster var gift med fabrikkeier Arnfinn Heje.

Sundt hadde studentereksamen fra 1917, juridisk embedseksamen fra 1921 og møterett for Høyesterett fra 1935. Han var dommerfullmektig ved Sunnfjord sorenskriverembede 1922–1924, fra 1925 privatpraktiserende advokat i Bergen. Sundt var konstituert statsadvokat for Bergen og Hordaland 1945–1946 og sorenskriver i Midthordland 1957–1966. Av verv i yrkesorganisasjoner kan nevnes viseformann i Den Norske Sakførerforening 1947–1949.

Sundt satt i Bergen bystyre 1929–1945 og 1952–1955, fra 1932 også som medlem av formannskapet, bare avbrutt av krigsårene. Han var Bergens varaordfører 1934–1940 og etter frigjøringen i 1945. Etter å ha vært vararepresentant siden 1934, var Sundt innvalgt på Stortinget fra Bergen 1945–1949 og 1954–1957, og satt som nestformann i Stortingets utenriks- og konstitusjonskomité i begge periodene. Han møtte også på Stortinget i 1945 etter at den valgte representanten for perioden 1937–45, Johan Ludwig Mowinckel, døde i 1943.

Sundt ledet Bergen Venstre 1937–1940 og satt i landsstyret 1946–1962.

## Referanser


## Eksterne lenker
*
Kråkgränd

**Kråkgränd** er et smug i Gamla stan i Stockholm. Det går mellom Skeppsbron og Österlånggatan, og er parallellgate med Bredgränd og Nygränd.

## Historikk
Kråkgränd er oppkalt etter Knut Nilsson Kråka. Han ble i 1608 utnevnt til rådmann og var en av de 48 i de eldstes råd i byen, i 1615 ble han magistrat. Han klarte dog ikke å betale de nødvendige skatter, og ble avsatt i 1623 og døde to år senere som toller ved den søndre byporten.

## Se også
* Gater og torg i Gamla stan

## Referanser


## Eksterne lenker
*
Håckrenmagasinet

**Håckrenmagasinet** er en innsjø og et vannmagasin sør i Åre kommune i Jämtland i Sverige. Magasinet er dannet ved oppdemming av Håckren, som da flyter sammen med de tidligere innsjøene Korssjön og Aumen. Magasinet dekker i dag et areal på 43 kvadratkilometer. 

Til tross for reguleringen hevdes Håckrenmagasinet å by på noe av Jämtlands beste fiske. Her finnes ørret, røye, harr, gjedde, abbor og lake. 

Innsjøens samlede nedbørsfelt utgjør 1 166,5 kvadratkilometer, hvorav 41 % er skog og 21 % er høyfjell. Utløpet er i øst ved Håckrendammen til Håckerströmmen og videre nordover til Ockesjön og Indalsälven.

## Referanser
Nygränd

**Nygränd** er en gate i Gamla stan i Stockholm som strekker seg fra Österlånggatan i østlig retning mellom kvartalene *[[Diana-kvartalet|Diana]]* og *[[Python-kvartalet|Python]]* ned mot Skeppsbron.

Nygränd nevnes allerede på 1500-tallet som *Niia grenden* (1553) og *Nygrenden* (1570). Smuget ble anlagt i sammenheng med at et nytt kvartal (Diana-kvartalets forgjenger) kom til på det gamle Fiskartorget. Fram til 1640-tallet var smuget betydelig kortere og sluttet ved den østre bymuren. Først når denne ble revet og Skeppsbron ble anlagt på utfylt grunn fikk Nygränd sin nåværende lengde.

Ved Nygränd/Skeppsbron ligger Sutthoffska palatset (mot nord) og Kinneviks hovedkontor (Skeppsbron 18). Ved Nygränd/Österlånggatan finnes restauranten Fem små hus med aner fra 1600-tallet.

## Se også
* Gater og torg i Gamla stan

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*
Liste over innsjøer i Skandinavia

Liste over de største innsjøene i Skandinavia (Danmark, Sverige og Norge og finsk Lappland). Lista omfatter alle innsjøer over 11 km².

## Kilder
* 
* 
* 
*
Drakens gränd

**Drakens gränd** er et smug i Gamla stan i Stockholm, som går fra Österlånggatan til Skeppsbron. Den har fått sitt navn etter *källaren Draken*, som en gang lå i smugets øvre hjørne, nåværende Österlånggatan 27. Navnet *Drakens gr[änd]* er kjent siden 1728.

På 1660-tallet var *Draken* eid av Melchior Schipman. I 1682 ble den kjøpt av *vinskänken* Jöran Berg, som fortsatte virksomheten under navnet *Förgylda Draken*. Stedet ble lagt ned i 1755.

Før Drakens gränd fikk sitt nåværende navn ble den kalt «Bredgränd» respektive «Makelerens gränd» Etter Jacob Mac Leer (*Makleer, Machler*) som i 1627 kjøpte et hus i smuget.

## Se også
*Gater og torg i Gamla stan

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*
Orbetello

**Orbetello** er en kommune i provinsen Grosseto i Toscana i Italia. Den ligger om lag 35 km sør for Grosseto, i en lagune med samme navn. 

## Historie
Orbetello var en etruskisk bebyggelse, som i 3. århundre f. Kr.  kom inn under romerne som hadde grunnlagt kolonien Cosa (nær dagens Ansedonia).

I middelalderen kom den inn under Aldobrandeschi-familien som hadde  den  frem til 1300-tallet, da den ble en del av byen Orvieto. Etter flere kamper mellom Orsini av Pitigliano og Orvieto ble Orbetello de neste hundreårene en del Republikken Siena. På midten av 1500-tallet kom den inn under den spanske vasallstaten Presides og ble hovedstaden her. Senere kom den inn under storhertugdømmet Toscana frem til midten av 1800-tallet da Italia ble samlet. 

I 1927-1933 startet Italo Balbo sin flyturer fra lagunen i Orbetello.

## Referanser


## Eksterne lenker
*
Innringet

***Innringet***   (originaltittel: *Szegénylegények*) er et ungarsk historisk krigs-drama fra 1966 regissert av Miklós Jancsó.

## Handling
Restene av Kossuths frihetskjempere i Ungarn jages og fengsles av Hapsburgere i mange år etter oppstanden. Filmen viser en fangeleir hvor tilfeldig straff og henrettelser skaper en atmosfære av mistanke og angiveri.

## Referanser


## Eksterne lenker
*
Phiomia

* *P. serridens*
* *P. major*

***Phiomia*** er en utdødd slekt av primitive snabeldyr som levde i det som i dag er Nord-Afrika i sen eocen til tidlig oligocen, rundt 36-30 millioner år siden. Området nord for Afrika var den gang kysten av Tethyshavet, og *Phiomia* har i grundtvannsområdene og sumpene langs kysten. Navnet på den best kjente arten, *Phiomia serridens*, betyr «sagtannet (dyr) fra Peiom (Faiyum)».

Det nøyaktige slektskapsforholdet til slekten er usikkert. Den har vært plassert både i Palaeomastodontidae og Gomphoteriidae, men er her gitt sin egen familie, Phiomiidae

## Utseende og bygning
 
 
*Phiomia* var opp til 2,5 meter i skulderhøyde og liknet vagt på en indisk elefant i kroppen. Den hadde imidlertid et svært kort nesebein, hvilket antyder at snabelen var kort. støttenner i overkjeven var korte og nedeoverbøyde, og store, flate, spadeliknende støttenner i underkjeven som den dansynligvis brukte til å samle mat med. Disse tennene liknet dem man finner hos enkelte senere snabeldyr fra miocen, slik som *[[Platybelodon]]*, *[[Archaeobelodon]]* og *[[Amebelodon]]*, skjøt tennenen hos *Phiomia* var mye mindre. Støttennene i overkjeven kan ha vært brukt til forsvar mot rovdyr eller for å flekke barken av trær slik moderne elefanter bruker sine.

## Referanser


## Eksterne lenker
*
Reiser4

**Reiser4** er et journalførende filsystem som er utviklet av Hans Reiser og Namesys. Reiser 4 er etterfølgeren til ReiserFS og ble innlemmet i versjon 3.15 av Linuxkjernen den 14. august 2014. 

Prosjektet har vært sponset av Defense Advanced Research Projects Agency (DARPA) og Linspire.

Filsystemet blir fortsatt utviklet, men det er tvilsomt om disse endringene blir tilføyd Linuxkjernen i nær fremtid.

## Referanser
Arne Johansson

**Arne Johansson** er en tidligere svensk orienteringsløper. Han er tre ganger verdensmester i stafettorientering.

Pettersson ble verdensmester i stafett i 1972, 1974 og 1976. Han tok også gull på stafetten under nordisk mesterskap i danske Nørre Snede i 1975.

## Se også
VM i orientering - Mestvinnende utøvere

## Eksterne lenker
* Resultater fra det internasjonale orienteringsforbundet (IOF)
Balbo-formasjon

**Balbo-formasjon** var et begrep på slutten av 1930-tallet og tidlig på 1940-tallet for å beskrive noen store flyformasjoner. De var oppkalt etter det  italienske fascistiske flyesset Italo Balbo som ledet en rekke store fly-formasjoner i rekordforsøk for å fremme italiensk luftfart i 1930-årene.

Under Slaget om Storbritannia ble begrepet ble brukt for store Vinger som var basert på RAF Duxford.

## Referanser
Institut d’optique Graduate School

**Institut d'optique Graduate School** (**SupOptique**) er en fransk Grande École som uteksaminerer ingeniører nord i Frankrike (Palaiseau), og som er medlem av Université Paris-Saclay.

## Kjente nyutdannede
* Alain Aspect, en fransk fysiker

## Referanser


## Eksterne lenker
*
Drew Goddard

**Andrew Brion Hogan Goddard** (født 26. februar 1975 i Houston i Texas), bedre kjent som **Drew Goddard**, er en amerikansk manusforfatter, filmregissør, filmprodusent og TV-produsent som har medvirket i en rekke science fiction-produksjoner.

Goddard skrev blant annet manuset til kultfilmen *[[Cloverfield]]* og flere episoder av TV-seriene *[[Lost]]*, *[[Buffy, vampyrenes skrekk]]*, *[[Angel (TV-serie)|Angel]]* og *[[Alias (TV-serie)|Alias]]*. Regidebuten var *[[The Cabin in the Woods]]* fra 2012, som han også skrev manuset til sammen med Joss Whedon. I 2015 skrev han manuset til Ridley Scotts science fiction-film *[[The Martian (film)|The Martian]]*, som er basert på Andy Weirs roman *[[Marsboeren]]*. Han vant en National Board of Review Award og ble nominert til Oscar for beste filmatisering for arbeidet. Goddard er også produksjonslederen til og skaperen av TV-serien *[[Daredevil (TV-serie)|Daredevil]]*.

## Filmografi
### Filmer

### Fjernsyn

## Referanser


## Eksterne lenker
* 
*
USAs Grand Prix 2016

**USAs Grand Prix 2016** (offisielt navn: *2016 Formula 1 United States Grand Prix*) er et Formel 1-løp som ble arrangert 23. oktober 2016 på Circuit of the Americas i Austin, Texas. Det var den attende runden av Formel 1-sesongen 2016 og 44. gang at USAs Grand Prix ble arrangert.

Løpet ble vunnet av Mercedes-føreren Lewis Hamilton, som startet fra pole position. På andreplass kom hans teamkollega Nico Rosberg, mens Red Bulls Daniel Ricciardo tok tredjeplassen. Dette var Hamiltons femtiende seier i Formel 1

## Klassifisering
### Kvalifisering

### Løpet

**Noter til tabellene:**
* - Kevin Magnussen fikk en tidsstraff på fem sekunder for å ha skaffet seg en fordel ved å kjøre utenfor banen og passere Daniil Kvjat.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser




## Eksterne lenker
*
Klara Svensson

**Klara Svensson** (født 15. oktober 1987 i Höllviken i Sverige) er en svensk profesjonell bokser. Hun har to medaljer i EM i boksing og tre medaljer i VM i boksing.

24. februar 2017 møtte hun Cecilia Brækhus til kamp i The Nordic Rumble i Oslo Spektrum.

## Referanser


## Eksterne lenker
*
Samisk språkutvalg

**Samisk språkutvalg** var et norsk offentlig utvalg som ble opprettet av regjeringen 19. september 2014 etter initiativ fra Sametinget. 10. oktober 2016 presenterte utvalget sin rapport *NOU 2016:18 – Hjertespråket*. Tidligere samme år offentliggjorde utvalget en delrapport.

Utvalgets mandat har vært å redegjøre for gjeldende ordninger, tiltak og regelverk knyttet til de samiske språkene, og vurdere hvordan disse kan tilpasses dagens organisering av offentlig sektor og sikre funksjonelle og likeverdige offentlige tjenester på samisk.

## Funn og anbefalinger
Blant utvalgets forslag er:
* Samisktalende mistenkt for kriminelle handlinger skal ha rett til umiddelbart avhør på samisk av politi i hele landet
* Krav til samiskopplæring overalt i landet der mer enn tre elever krever det
* Alle kommuner skal ha plikt til å tilby samiskspråklig barnehagetilbud
* Obligatorisk samiskopplæring i alle «språkbevaringskommuner»
* Lovfestet rett for samisktalende pasienter til å benytte samisk i kontakt med helse- og omsorgspersonell i hele landet
* Etablering av felles-nordisk språkråd for samiske språk
* Etablering av tre samiske språkressurssentre
* Økt rett og mulighet til bruk av samisk i domstolene

## Medlemmer
* Bård Magne Pedersen (leder), konstituert fylkesmann i Troms, Tromsø
* Finn Arne Selfors (nestleder), sorenskriver ved Indre Finnmark tingrett, Tana
* Ronny Berg, varaordfører i Alta
* Elin Fjellheim, rådgiver, Engerdal
* Jens Johan Hjort, advokat i Tromsø
* Ellen Katrine O. Hætta, politimester, Kirkenes
* Frøydis Nystad Nilsen, overlege, Karasjok
* Jon Todal, professor, Kautokeino
* Inga Lill Sigga Mikkelsen, stipendiat, Tysfjord

## Referanser


## Se også
* Samisk språk
* Samisk språkhistorie
* Fornorsking av samer
* Forvaltningsområdet for samisk språk
* Sameloven
Gildeskål kirkested

**Gildeskål kirkested** ligger litt utenfor Inndyr tettsted i Gildeskål i Nordland.

Kirkestedet består av Gildeskål gamle kirke, en middelalderkirke av stein fra 1100-årene; Gildeskål hovedkirke fra 1881, den gamle prestegården fra 1700-årene og to gamle stabbur. Nordlandsmuseet har ansvaret for formidlingen av stedets historie, som blant annet handler om trosliv, kirkeskikker og folkeliv gjennom åtte århundrer. Dessuten fortelles historien om salmedikteren Elias Blix, som var fra Gildeskål.

Kulturlandskapet rundt kirketunet er uberørt av nyere utbygging. Gravhauger, gamle steinstøer og den gamle kirkestien er eksempler på kulturminner i området. Fra kirkebakken er det utsikt mot øyer og skipslei, og det er en rik og spennende flora i landskapet rundt kirkestedet med blant annet en rekke orkidearter.

## Historie

Kirkestedet bærer preg av at det har vært mennesker der i minst 1000 år. Gildeskål kirkested ligger sentralt i bygda, og ut ifra gårdsnavnet samt funn av gjenstander og gravhauger fra vikingtiden har det blitt antatt at kirkestedet kan ha vært en samlingsplass også i førkristen tid. Men om man sammenligner med andre antatte gildesteder i Norge, kan gårdsnavnet Gildeskål også ha bakgrunn i at det har vært et forsamlingshus eller en gildestue der den lokale storgården eller kirkestedet ligger i dag.

Det finnes argumenter for at det har vært en trekirke på Gildeskål kirkested, på samme plass som Gildeskål gamle kirke nå står. Det er derfor vanskelig å konkludere med hvor gammelt kirkestedet egentlig er.

Kirkegården på Gildeskål kirkested skal i henhold til tradisjonell historie om gamle kirker i Norge ha vært et samlingssted for befolkningen rundt Gildeskål. Kirkegården skal helt fra middelalderen av ha vært brukt til prosesjoner, markeringer og messer samt gravlegging av sognets døde.

Kirkegårdmuren og Gildeskål gamle kirke har blitt bygget opp av marmor og glimmerskifer fra området. Kirkegården har blitt utvidet flere ganger, sist i 1888-1891. Gravgården ble nedlagt i 1921. På den gamle kirkegården er det trolig 10 000 mennesker gravlagt, med forskjellig rang.

## Monumenter

Gildeskål kirkested består av flere monumenter (se kart):
# Gildeskål gamle kirke med kirkegård fra middelalderen
# Gildeskål Hovedkirke
# Gildeskål prestegård
# Gildeskål Bygdesamling
# Den gamle Kirkestien
# Gravhauger
# Båtstøer
# Jekteoppsett
# Steinkai
# Ehus (ærfuglhus)   

Minnesmerker på kirkestedet til ære for: 
# Elias Blix 
# De falne under andre verdenskrig 
# Oskar Sund 
# For fiskerne som omkom på havet

## Referanser


## Eksterne lenker

* «Gildeskål kirkested», fra nettsidene til Den norske kirke, Sør-Hålogaland bispedømme